পাঁচ বছরে মূলধনের ২০ হাজার কোটি টাকা গায়েব
বুধবার, ২০ সেপ্টেম্বর ২০১৭, ৪ আশ্বিন ১৪২৪
||
আর্কাইভ
জাতীয়
রাজনীতি
সারাদেশ
বিদেশ
বিনোদন
খেলা
ফিচার
অর্থ-বাণিজ্য
শিক্ষা
গণমাধ্যম
চাকরি
শিরোনাম
সু চি সেনাবাহিনীর নীতির বাইরে গিয়ে কিছু বলেননি
এইচটি ইমামের ফোন খোয়া, তথ্য চুরির আশঙ্কা
অসহায় রোহিঙ্গাদের ফের ত্রাণ দিতে যাবেন এরশাদ
‘বাংলাদেশ যেন প্যালেস্টাইন না হয়’
রুয়েটের হলে ককটেল বিস্ফোরণে ছাত্রলীগ নেতা আহত
ট্রাম্প নিয়ে প্রধানমন্ত্রীর বক্তব্যের উল্টো মিথ্যাচার কেন সচিবের?
আ. লীগ-বিএনপির সঙ্গে ইসির সংলাপের দিন ঠিক
প্রিন্স মুসার দেশত্যাগ ঠেকাতে পুলিশকে শুল্ক গোয়েন্দার চিঠি
জাতিসংঘে মিয়ানমারকে চীনের কড়া সমর্থন
রোহিঙ্গাদের সাহায্যে প্রস্তুত পাকিস্তান-ইরানের সশস্ত্র বাহিনী
প্রচ্ছদ
প্রধান খবর
পাঁচ বছরে মূলধনের ২০ হাজার কোটি টাকা গায়েব
পাঁচ বছরে মূলধনের ২০ হাজার কোটি টাকা গায়েব
প্রকাশ:  ১৩ জুন ২০১৭, ১৯:১১
বিশেষ প্রতিনিধি।।
প্রিন্ট
লাগামহীন খেলাপি ঋণ বৃদ্ধি, মূলধন ঘাটতি, অনিয়-দুর্নীতি জেঁকে বসায় দেশের ব্যাংক খাতে নাজুক অবস্থা বিরাজ করছে। মাত্র এক বছরের ব্যবধানে খেলাপি ঋণ বেড়েছে ১৪ হাজার কোটি টাকা। গত মার্চ শেষে ব্যাংক খাতে খেলাপি ঋণের পরিমাণ দাঁড়িয়েছে ৭৩ হাজার ৪০৯ কোটি টাকা, যা ব্যাংকের মোট ঋণের ১০ দশমিক ৫৩ শতাংশ। এর আগে মার্চ-২০১৬ পর্যন্ত খেলাপি ঋণ ছিল ছিল ৫৯ হাজার ৪১১ কোটি টাকা। এছড়া ব্যাংক খাতে বাড়ছে প্রভিশন ঘাটতি। যা এ খাতের আর্থিক নিরাপত্তাকে ঝুঁকির মধ্যে ফেলে দিয়েছে। এদিকে অনিয়ম-দুর্নীতির মাধ্যমে গত পাঁচ বছরে শুধুমাত্র রাষ্ট্রায়ত্ব ব্যাংকগুলো থেকে ২০ হাজার কোটি টাকা বেরিয়ে গেছে। এতে করে রাষ্ট্রাযত্ব ব্যাংকগুলোতে প্রতিদিনই বাড়ছে মূলধন ঘাটতি। গত মার্চ প্রান্তিক শেষে ১০টি ব্যাংকের মূলধন ঘাটতি দাঁড়িয়েছে ১৬ হাজার ৫০৭ কোটি টাকা।
এসব ব্যাংকের মূলধন ঘাটতি পূরণে সরকার আগামী বাজেটেও ২ হাজার কোটি টাকা বরাদ্দের প্রস্তাব করেছেন। অথচ বাজেটের টাকা হচ্ছে জনগনের করের টাকা। এই টাকা দিয়ে সরকারি ব্যাংকের মূলধন ঘাটিত মেটানো অনৈতিক বলে ঘোষণা দিয়েছে সেন্টার ফর পলিসি ডায়ালগ (সিপিডি)। সরকারের এমন সিদ্ধান্তের তীব্র সমালোচনা সত্বেও অর্থমন্ত্রী আবুল মাল আবদুল মুহিত এবং বাংলাদেশ ব্যাংকের গভর্নর ফজলে কবির বাজেটের টাকায় মূলধন ঘাটতি পূরণের পক্ষেই সাফাই গেয়েছেন।
এত সব সমস্যা সত্বেও প্রস্তাবিত বাজেটে ব্যাংক খাত সংস্কারের কোন ঘোষণা দেননি অর্থমন্ত্রী এমনকি ব্যাংকিং খাত সংস্কার কমিশন গঠনের ঘোষণা বার বার বলে আসলেও বাজেটে তা উল্লেখ করেননি তিনি। উল্টো ব্যাংক হিসাবে লেনদেনের ওপর আবগারী শুল্ক দ্বিগুণ করার ঘোষণা দিয়ে ক্ষুদ্র সঞ্চয়কারীদের ঝুঁকির মুখে ঠেলে দিয়েছেন অর্থমন্ত্রী। এমন সিদ্ধান্ত ব্যাংক খাতে সঞ্চয়হীনতা সৃষ্টি করবে। আর ক্ষুদ্র সঞ্চয়ীদের ব্যাংকবিমুখ হতে বাধ্য করবে বলে মনে করেন সাবেক তত্ববধায়ক সরকারের উপদেষ্টা ড. এবি মির্জ্জা আজিজুল ইসলাম।
বাড়ছে খেলাপি ঋণ: ব্যাংক খাতের জন্য সবচেয়ে যে অস্বস্তিকর সূচক সেটা হলো খেলাপি। খেলাপি একটি ব্যাংকের সব সূচকে প্রভাব ফেলে। খেলাপি ঋণের কারণে একটি ভাল ব্যাংক দুর্বল ব্যাংকের কাতারে চলে যেতে পারে। আর এই খেলাপি ঋণের লাগাম কোনোভাবেই টানতে পারছে না বাংলাদেশ ব্যাংক। সম্প্রতি বিশেষ সুবিধা দিয়ে ১৬ হাজার কোটি টাকার ঋণ দীর্ঘ মেয়াদে পুনর্গঠন করা হয়েছে। পর্যাপ্ত অর্থ জমা ছাড়াই ঋণ পুনঃতফসিল করে দিয়েছে কেন্দ্রীয় ব্যাংক। এরপরও গত মার্চ শেষে দেশের ব্যাংক খাতের খেলাপি ঋণ বেড়ে ৭৩ হাজার ৪০৯ কোটি টাকায় দাড়িয়েছে, যা ব্যাংক খাতে বিতরণকৃত মোট ঋণের ১০ দশমিক ৫৩ শতাংশ। এদিকে গত বছরের মার্চে খেলাপি ঋণ ছিল ৫৯ হাজার ৪১১ কোটি টাকা। অর্থাৎ, এক বছরে খেলাপি ঋণের পরিমাণ বেড়েছে ১৪ হাজার কোটি টাকা।
এর বাইরে আরও ৪৫ হাজার কোটি টাকার ঋণ অবলোপন করা হয়েছে। এ তথ্য খেলাপির হিসাবে নিলে দেশের ব্যাংক খাতে বর্তমানে খেলাপি ঋণের পরিমাণ দাঁড়ায় ১ লাখ ১৮ হাজার কোটি টাকা। যা রীতিমতো উদ্বেগনক। এই খেলাপি ঋণ ব্যাংক খাতের অভ্যন্তরে রক্তক্ষরণ ঘটাচ্ছে। আবার অনেক ব্যাংকই তাদের ঋণমান এবং সার্বিক আর্থিক খাত ভাল রাখতে খেলাপি ঋণের তথ্য গোপণ করছে। অর্থাৎ খেলাপি ঋণ কমিয়ে দেখিয়ে ব্যাংকের স্বাস্থ্য ভাল বলে কেন্দ্রীয় ব্যাংকের বাহবা নিচ্ছে। অথচ এভাবে খেলাপি ঋণ লুকিয়ে রাখার প্রবণতাই কিন্তু এক সময় ঐ ব্যাংককে দেউলিয়াত্বের পথে নিয়ে যাবে।
এদিকে বাংলাদেশ ব্যাংকের তথ্যমতে, গত মার্চ শেষে ব্যাংক খাতের বিতরণকৃতি ঋণের পরিমাণ বেড়ে দাঁড়িয়েছে ৬ লাখ ৯৭ হাজার ১ কোটি টাকায়। এর মধ্যে খেলাপি হয়েছে ৭৩ হাজার ৪০৯ কোটি টাকা। এই খেলাপি ঋণের ৩৫ হাজার ৭১৬ কোটি টাকা সোনালী, অগ্রণী, জনতা, রূপালী, বেসিক ও বাংলাদেশ ডেভেলপমেন্ট ব্যাংকের। এছাড়া ৪০টি বেসরকারি ব্যাংকের খেলাপি ঋণ ২৯ হাজার ৭২৭ কোটি টাকা। বিদেশি ৯ ব্যাংকের খেলাপি ঋণ ২ হাজার ২৮২ কোটি টাকা এবং বিশেষায়িত ব্যাংকগুলোর খেলাপি ঋণ দাঁড়িয়েছে ৫ হাজার ৬৮৪ কোটি টাকা।
করের টাকায় মূলধন ঘাটতি পূরণ বার বার :
প্রতি বছর অনিয়-দুর্নীতির মাধ্যমে রাষ্ট্রায়ত্ব ব্যাংকগুলো থেকে হাজার হাজার কোটি টাকা বেরিয়ে যাচ্ছে। এতে ব্যাংকগুলোতে সৃষ্টি হচ্ছে মূলধন ঘাটতি। আর এই ঘাটতি পূরণ করা হচ্ছে জনগনের করের টাকায়। যাচাই-বাছাই ছাড়াই নাম সর্বস্ব প্রতিষ্ঠানকে ঋণ দেওয়ার কারণে খেলাপি ঋণ বাড়ছে। ফলে ওইসব খেলাপি ঋণের বিপরীতে নিরাপত্তা সঞ্চিতি বা  প্রভিশনও রাখতে হচ্ছে বেশি। এর ফলে বছর শেষে বাড়ছে মূলধন ঘাটতি।
বাংলাদেশ ব্যাংকের সর্বশেষ হিসাবে দেখা গেছে, গত মার্চ প্রান্তিক শেষে ১০টি ব্যাংকের মূলধন ঘাটতি দাঁড়িয়েছে ১৬ হাজার ৫০৭ কোটি টাকা। যার মধ্যে আটটি সরকারি ব্যাংক ও দুটি বেসরকারি খাতের ব্যাংক রয়েছে। শুধুমাত্র রাষ্ট্রায়ত্ব খাতের আট ব্যাংকেরই ১৪ হাজার ৭০২ কোটি টাকার মূলধন ঘাটতি দেখা দিয়েছে। এরমধ্যে সবচেয়ে বেশি ঘাটতি বাংলাদেশ কৃষি ব্যাংকের। মার্চ শেষে এ ব্যাংটির ঘাটতি দাঁড়িয়েছে ৭ হাজার ২৫৩ কোটি টাকা। আগের প্রান্তিক ডিসেম্বর শেষে মূলধন ঘাটতির পরিমাণ ছিল ৭ হাজার ৮৩ কোটি টাকা। এরপর বেসিক ব্যাংকে ঘাটতি দাঁড়িয়েছে ২ হাজার ৯৬২ কোটি টাকা। আগের প্রান্তিকে এ ব্যাংকের মূলধন ঘাটতি ছিল ২ হাজার ৬৮৩ কোটি টাকা। মার্চ-২০১৭ শেষে রূপালী ব্যাংকের মূলধন ঘাটতি দাঁড়িয়েছে ৬৩৮ কোটি টাকা। সোনালী ব্যাংকের ঘাটতি দাঁড়িয়েছে ২ হাজার ৫৫৮ কোটি টাকা। রাজশাহী কৃষি উন্নয়ন ব্যাংকের মূলধন ঘাটতি ৭৭৯ কোটি টাকা। জনতা ব্যাংকের মূলধন ঘাটতি দাঁড়িয়েছে ৭০ কোটি টাকা। এবং মার্চ শেষে অগ্রণী ব্যাংকের মূলধন ঘাটতি দাঁড়িয়েছে ৪৪৩ কোটি টাকায়। এদিকে এসব ব্যাংকের মূলধন ঘাটতি পূরণে নতুন ২০১৭-১৮ বাজেটে ২ হাজার কোটি টাকা বরাদ্দের প্রস্তাব করেছেন অর্থমন্ত্রী। এদিকে বাজেট প্রতিবেতদন ও অর্থবিভাগের তথ্যমতে, ২০১১-১২ অর্থবছরের বাজেটে রাষ্ট্রায়ত্ত ব্যাংকগুলোর মূলধন ঘাটতি পূরণে রাখা হয় ৩৪১ কোটি টাকা। ২০১২-১৩ অর্থবছরে ১ হাজার ৬৫০ কোটি টাকা বরাদ্দ রাখলেও ওই অর্থবছর ব্যয় হয় ৫৪১ কোটি টাকা। ২০১৩-১৪ অর্থবছরে ব্যাংকগুলোর মূলধন ঘাটতি পূরণে ৪২০ কোটি টাকা বরাদ্দ রাখা হলেও সে বছর ব্যয় হয় পাঁচ হাজার কোটি টাকা। আর ২০১৪-১৫ অর্থবছরে আবারও পাঁচ হাজার কোটি টাকা বরাদ্দ থাকলেও শেষ পর্যন্ত খরচ হয় ৫ হাজার ৬৮ কোটি টাকা। ২০১৫-১৬ অর্থবছরের বাজেটে ৫ হাজার কোটি টাকা বরাদ্দ রাখা হয়েছিল। কিন্তু সংশোধিত বাজেটে তা আরো বাড়িয়ে ধরা হয় ৫ হাজার ২৮৬ কোটি টাকা। সর্বশেষ চলতি ২০১৬-১৭ অর্থবছরের বাজেটেও এ খাতে বরাদ্দ রাখা হয়েছে ৩ হাজার ১৯৯ কোটি টাকা। ২০১৬-১৭ অর্থবছর শেষে এই পরিমাণ আরো বাড়তে পারে বলে ধারণা করা হচ্ছে। ফলে অর্থবছর ২০১১-১২ থেকে ২০১৫-১৬ এই পাঁচ বছরে রাষ্ট্রায়ত্ব ব্যাংকগুলো থেকে ২০ হাজার কোটি টাকা বেরিয়ে গেছে। এছাড়া চলতি ২০১৬-১৭ অর্থবছরকে যুক্ত করলে আরো ৩ হাজার ১৯৯ কোটি টাকা যোগ হবে। যা প্রতি বছরের বাজেট থেকে অর্থায়ন করা হয়েছে। অর্থাৎ এটা সম্পূর্ণ জনগনের দেওয়া করের টাকা। এভাবে মূলধন ঘাটতি পূরণ করাকে অনৈতিব হিসেবে আখ্যা দিয়েছেন দেশের অর্থনীতিবিদরা।
/ইউডি/
প্রধান খবর | আরো খবর
মেয়র আনিসের অবস্থা আরো উন্নতির দিকে
উত্তর কোরিয়া ও ইরানকে গুঁড়িয়ে দেওয়ার হুমকি ট্রাম্পের
জানোয়ার ইয়াহিয়া, কসাই টিক্কা, নিষ্ঠুর হিলাইংয়ের পাশে ইতিবাচক সু চি
জাতিসংঘে মিয়ানমারকে চীনের কড়া সমর্থন
সর্বশেষ সংবাদ
বিয়েতে নগদ টাকা উপহার চাওয়ায়...
বিয়েতে উপহার দেয়ার প্রবণতা প্রাচীনকাল থেকেই ছিল। উপহার হিসেবে নগদ অর্থ দেয়ার চল বহু আগ থেকেই আমরা দেখে এসেছি। তবে...
রোহিঙ্গাদের নামে চাঁদাবাজির বিরুদ্ধে সতর্কবাণী
পড়াশোনায় মনোযোগী বুবলী
মেয়র আনিসের অবস্থা আরো উন্নতির দিকে
রোহিঙ্গাদের সাহায্যে প্রস্তুত পাকিস্তান-ইরানের সশস্ত্র বাহিনী
সর্বাধিক পঠিত
মেয়রের মেয়েকে অপহরণ, অস্ত্রসহ ছাত্রলীগ নেতা গ্রেফতার
বরিশাল সিটি কর্পোরেশনের প্যানেল মেয়র কেএম শহিদুল্লাহর মেয়েকে অপহরণ করে নিয়ে যাওয়ার সময় নারায়ণগঞ্জের রূপগঞ্জ ফেরীঘাট এলাকা থেকে উদ্ধার করা...
মাননীয় প্রধানমন্ত্রী, আপনি আর চুপ করে থাকবেন না
ষড়যন্ত্রের ‘ক’ পরিকল্পনা ব্যর্থ ‘খ’ পরিকল্পনাটি কী হবে?
ট্রাম্প নিয়ে প্রধানমন্ত্রীর বক্তব্যের উল্টো মিথ্যাচার কেন সচিবের?
রোহিঙ্গা শরনার্থীদের ফিরিয়ে নিতে প্রস্তুত মিয়ানমার!
নতুন বিয়ে নিয়ে মুখ খুললেন ময়ূরী
হোটেলে যাবে, চল রাত কাটাই: নিশিকন্যা
জাতীয়
রাজনীতি
সারাদেশ
বিদেশ
খেলা
বিনোদন
অপরাধ
অর্থ-বাণিজ্য
ফিচার
খোলামত
সাহিত্য
স্বাস্থ্য
প্রবাস
শিক্ষা
আদালত
গণমাধ্যম
সোশ্যাল মিডিয়া
প্রধান সম্পাদক: পীর হাবিবুর রহমান, সম্পাদক: খুজিস্তা নূর-ই-নাহারিন (মুন্নি)
কক্ষ # ২০৯, স্টক এক্সচেঞ্জ ভবন, ৯/এফ, মতিঝিল বাণিজ্যিক এলাকা, ঢাকা - ১০০০
ফোন: +৮৮০ ১৭৪৩৪৬০১৪২ | আমাদের সাথে যোগাযোগ করুন: news.purboposhchim@gmail.com
Developed by :